


✨ VIRVALAISET PRAHASSA ✨
Keväällä lähdetään yhdessä valloittamaan kaunista Prahaa! 🥳
📅 22.–25.4.2027
🏨 3 yötä
✈️ Kohde: Praha
Lähde mukaan nauttimaan keväisestä Prahasta. Luvassa on upeaa kaupunkitunnelmaa, nähtävyyksiä, hyvää ruokaa, yhdessäoloa ja tietenkin mukavaa muiden VirValaisten seuraa! ❤️
Nyt kalenteriin päivät 22.–25.4.2027! ✈️🍻
OHJELMA:
Torstai 22.4.27
 

Klo 5.30 bussi lähtee Tampereelta (lähtöpaikka ilmoitetaan myöhemmin )
Klo 07.40 saapuminen lentoasemalle. 
Klo 09.40 Finnairin reittilento AY1223 Helsinki – Praha 
Klo 10.50 saapuminen Prahan lentokentälle. 

Suomenkielinen opas ja bussi ryhmää vastassa lentokentällä. 
Opastetulla kierroksella saamme tietoa Prahan värikkäästä menneisyydestä ja myös tämän päivän tilanteesta. Ajelemme ensin noin tunnin verran bussilla laajemmalla alueella Prahan keskustassa ja sen lähituntumassa ja sen jälkeen tutustumme Prahan Linnan kaupunginosaan. Kävelykierros alkaa kuuluisan Strahovin munkkiluostarin pihalta. Tämä edelleenkin toiminnassa oleva premonstratenssiluostari perustettiin jo 1100-luvulla. Linnakukkulan näköalapaikalta avautuu upea näkymä yli Prahan kauniin keskustan ja Vltava-joen laakson. Matkan varrella ohitamme Prahan kauneimmat palatsit mm. Černínin palatsi, Loretan ja Schwarzenbergien palatsit sekä Pyhän Vituksen katedraalin. Kesto n. 4 t. Lounas retken aikana. 
Majoittuminen hotelliin n. klo 16.00. Ilta vapaata aikaa.

Perjantai 23.4.27 
Buffetaamiainen hotellissa. 
Päivä vapaata aikaa Prahassa tai lisämaksullinen retki, ohjelma alla. 

Huom. Tämä on lisämaksullinen retki. Retki bussilla suomenkielisen oppaan kanssa Karlovy Varyyn sisältäen pääsymaksut, lounaan ja ruokajuoman (alkoholiton/alkoholillinen) 103 €/hlö edellyttää minimi 35 lähtijää. 

Klo 08.30 opas noutaa ryhmän hotellista ja lähdetään koko päivän kestävälle retkelle, jonka aikana nähdään maata laajemmin. 

Karlovy Vary on Keski-Euroopan kauneimpia historiallisia kylpyläkaupunkia ja sijaitsee noin 130 km:a Prahasta länteen (n. 2 tunnin ajomatka), keskellä upeata metsävuoristoa. Tässä arkkitehtuuriltaan upeassa kylpyläkaupungissa on kaikkiaan 12 virtaavaa lähdettä, joita kävelykierroksen aikana voimme maistaa. Lisäksi kaupunki on tunnettu maineikkaasta yrttilikööristä Becherovkasta, jota valmistavassa tehtaassa vierailemme. Loistokkaassa historiallisessa kaupungissa ovat käyneet niin kuuluisat säveltäjät, hallitsijat ja poliitikot, mm. Mozart, Beethoven, Pietari Suuri, Mannerheim. Kävelykierroksen jälkeen nautimme kaupungin ydinkeskustassa maittavan lounaan. Iltapäivä vapaa ostoksille ja omalle tutustumiselle. Retken kesto n. 9 t. 
Klo 17.30/18.00 paluu hotellille.

La 25.4.27
Buffetaamiainen hotellissa. Vapaata aikaa koko päivä Prahassa. 

Sunnuntai 25.4.27 
Buffetaamiainen hotellissa. 
Aamupäivä vapaata aikaa Prahassa. 
Klo 10.30 huoneiden luovutus ja opas noutaa ryhmän hotellista. 
Lähdemme bussilla tutustumaan upeaan Trojan barokkityyliseen linnaan ja sen puutarhaan. Linna sijaitsee Prahan alueella ja sen vierestä löytyy iso eläin- ja kasvitieteellinen puutarha. Linnaa ja puutarhoja rakennettiin 1600-luvun loppuvaiheessa. Linnasta löytyy useampia saleja, mm. upeasti maalattu iso sali ja mahtavia puutarhaportaita barokkipatsaineen. Linnasta löytyy myös 1800-luvun taidekokoelma. Lounas ennen lentoasemalle menoa. 
Klo 17.30 saapuminen lentokentälle. 
Klo 19.30 Finnairin suora reittilento AY1224 Praha-Helsinki 
Klo 22.35 lento saapuu Helsinkiin. Bussikuljetus Tampereelle.


Majoittuminen Hotelli Embassy**** Petrská 31, Praha 1, 110 00 

Embassy Prague Hotel on tyylikäs hotelli, joka sijaitsee 1880-luvulta peräisin olevassa huolellisesti entisöidyssä uusrenessanssityylisessä rakennuksessa. Se tarjoaa 90 hiljaisia, viihtyisiä ja todella tyylikkäitä huoneita.Hotelli sijaitsee Prahan keskustan rauhallisella sivukujalla, ja kaupungin ytimeen pääsee helposti kävellen n. 10 minuutissa tai läheiseltä raitiovaunulla. Wellness-keskus on käytettävissä lisämaksusta. 

Tekoälyllä luotu sisältö voi olla virheellistä.]
Hintaan sisältyy 
· Finnairin reittilento Helsinki-Praha-Helsinki, matkustajamaksut ja lentokenttäverot 
· matkatavarat lennoilla: ruumaan 1 laukku Max. 23 kg (ulkomitat pituus+leveys+korkeus max. 90x75x45cm) sekä 1 käsimatkatavara, enimmäismitat 55x40x23cm ja 1 pieni laukku, kuten käsilaukku, pieni kannettavan tietokoneen laukku tai reppu, joka on asetettava edessä olevan istuimen alle, enimmäismitat 40x30x15cm, käsimatkatavara yhteensä max. 8 kg. 
· Kotimaassa bussilla lentokenttäkuljetukset 
· Majoitus 3 yötä standard luokan kahden hengen huoneessa buffet aamiaisella 
· kaupunkiverot ja arvonlisäverot 
· bussi ja suomenkielinen opas vastassa lentokentällä ja kentältä suoraan Prahan    kaupunkikierrokselle, sisältäen lounaan ja ruokajuoman (alkoholiton/alkoholillinen) kierroksen aikana. 
· 25.4 retki bussilla suomenkielisen oppaan kanssa Trojan linnaan sisältäen pääsymaksut, lounaan ja ruokajuoman (alkoholiton/alkoholillinen). Kuljetus lentokentälle. 

Lisämaksusta 
· Yhden hengen huonelisämaksu koko matkan ajalta 252e
· 23.4 retki bussilla suomenkielisen oppaan kanssa Karlovy Varyyn sisältäen pääsymaksut, lounaan ja ruokajuoman (alkoholiton/alkoholillinen) 103 €/hlö edellyttää minimi 35 lähtijää. 
· muut retket, ruokailut, kuljetukset sekä oppaan palvelut 


Matkasta peritään varausmaksuna 450 €/hlö matkaa varatessa. Ilmoittautumiset ovat sitovia. Loppumaksun (400e) eräpäivä 15.2.2027. Paikkoja 46 kpl. Matka vain Virvalaisille. 
Huom. Matka tarkoitettu ensisijaisesti niille, jotka eivät ole vuonna 2026 olleet mukana Virvan ulkomaanmatkalla (Islanti, Norja). Jos paikkoja jää täyttymättä niin voimme laittaa myyntiin aiemmin ulkomaanmatkoilla olleille Virvalaisille.  
Matkapaketin hinta:

850 € / hlö (+ lisämaksu retkestä 103e) 


Viimeinen ilmoittautumispäivä 1.12.2026

